b'\n_START_ARTICLE_\nKraljevanje\n_START_PARAGRAPH_\nKraljevanje je drama Etbina Kristana, ki je nastala 1910 leta. Drama je napisana v petih dejanjih. Drama je zgled moderne klasicisti\xc4\x8dne drame.\n_START_SECTION_\n1. dejanje\n_START_PARAGRAPH_\nVitezi se prito\xc5\xbeujejo nad kraljem Silogojem, ki jim grozi z vojsko. Ivan jim pove, da je svoboda stvar poguma in \xc4\x8de se sili ne uprejo, jo morajo prena\xc5\xa1ati. Njemu to ni po volji, zato zbere voj\xc5\xa1\xc4\x8dake, kralja, ki pride v Ivan grad pa sprejme kot gosta. S kraljem je Miloslava, ki Ivana takoj prevzame. Ob\xc4\x8dutek je obojestranski. Kralj tudi od njega zahteva davek, a ga Ivan premaga in iz\xc5\xbeene iz de\xc5\xbeele.\n_START_SECTION_\n2. dejanje\n_START_PARAGRAPH_\nMiloslava i\xc5\xa1\xc4\x8de pomo\xc4\x8d pri modri A\xc5\xbebeti, ker se njen o\xc4\x8de in Ivan ho\xc4\x8deta pobiti. A\xc5\xbebeta odhiti, da bi Silogoja pregovorila k miru. A kralj no\xc4\x8de poslu\xc5\xa1ati svoje nekdanje ljubice in matere svoje h\xc4\x8dere. Vojakom naredi, da jo dajo v je\xc4\x8do, sam pa se poda v boj z Ivanom. Kralj je pora\xc5\xbeen. Miloslava prosi Ivana svobodo o\xc4\x8deta, a jo zavrne. Sama odhiti z o\xc4\x8detom v ujetni\xc5\xa1tvo. Ivana napadejo vojaki, a pri sebi ima prsten svobode, ki mu ga je dala vila, tako da ga ni mogo\xc4\x8de premagati. Vojaki zvedo, da je njihov kralj premagan, zato prosijo Ivana naj bo njihov novi kralj.\n_START_SECTION_\n3. dejanje\n_START_PARAGRAPH_\nLjudstvo se veseli, a Ivan ni sre\xc4\x8den, ker se mu Miloslava izmika. Prosi A\xc5\xbebeto, naj mu s \xc4\x8darovnijo pridobi mladenkino srce. Ivan besni, ko izve, da je A\xc5\xbebeta dekletova mati, tako da vse tri obsodi na najstro\xc5\xbejo je\xc4\x8do. Zase je pridobil svobodo, ne z druge. Ljudstvo bo tla\xc4\x8danilo, dokler mu ne zgradi nov Ivangrad. Stromil in Ivanova sestra se ho\xc4\x8deta poro\xc4\x8diti, a jih Ivan zavrne. Stromila iz\xc5\xbeene, Svetlano pa da zapreti.\n_START_SECTION_\n4. dejanje\n_START_PARAGRAPH_\nLjudstvo ni zadovoljno z novim kraljem, ki je postal huj\xc5\xa1i kot pa Silogoj. Stromil kmetov pove svojo zgodbo, zato ga skrijejo, ko pride glas, da se bli\xc5\xbea kralj. Ja\xc5\xa1mara Stromila izda in kralj uka\xc5\xbee, da ga vr\xc5\xbeejo v vodnjak. Stromil Ivana prekolne, prav tako Gorataj, ki je bil ranjen, ko je hotel iz je\xc4\x8de re\xc5\xa1iti A\xc5\xbebeto.\n_START_SECTION_\n5. dejanje\n_START_PARAGRAPH_\nJa\xc5\xa1mara se prilizuje kralju, ki se dviga k soncu. Sname si prsten, ker sam ho\xc4\x8de biti vir mo\xc4\x8di in poguma ter ga vr\xc5\xbeev vodnjak. Tedaj pride Hodigost in pove, da ga je ljudstvo kot kralja odstavilo. Jetniki so na prostosti, Ivangrad gori. Silogoj, A\xc5\xbebeta in Miloslava pregovarjajo Ivana, a ta jih pahne od sebe. Jarne\xc5\xbe ga pobije s kladivom.'